Salt (cinta de 2010)

:*Iste articlo ye sobre una cinta estausunidense de cine d'intriga d'acción estrenada l'anyo 2010; ta atros usos, se veiga *'Salt (desambigación)***.


***Salt**' (títol orichinal, estrenada en Aragón con ixe mesmo títol) ye una cinta de cine estausunidense de cine d'intriga d'acción d'espionache estrenada l'anyo 2010, dirichida por Phillip Noyce seguntes un guión orichinal de Kurt Wimmer, con una banda sonora orichinal de James Newton Howard, una dirección de fotografía de Robert Elswit y una producción cinematografica de Lorenzo di Bonaventura y Sunil Perkash ta las productoras Columbia Pictures, Di Bonaventura Pictures y Relativity Media. Conta con un elenco d'actors formau por Angelina Jolie, Liev Schreiber, Chiwetel Ejiofor, Daniel Olbrychski, August Diehl, Tika Sumpter, Olek Krupa, Hunt Block, Corey Stoll, Andre Braugher, Gaius Charles, Zoe Lister-Jones, Jeremy Davidson, Jeb Brown, Vitali Baganov, Victoria Cartagena, Kamar de los Reyes, Victor Slezak y Alex Garfin, entre d'atros.

Evelyn Salt se troba en una garchola en Corea d'o Norte acusada d'espionache ta los Estaus Unius. Por presions de su novio Mike Krause, a Central Intelligence Agency pacta un intercambio de presoneros y consigue la suya libertat. En plegar enta casa, su novio li proposa matrimonio, encara que ella li reconoixe estar achent d'a CIA. Dos anyos dimpués interroga a Oleg Vasilyevich Orlov, un espía ruso que ha desertau, chunto con Ted Winter, achent d'a CIA, y Darryl Peabody, oficlal de contraintelichencia. Orlov dix que bi ha achents encubiertos rusos que son asperando una clau ta actuar imminentment, cuan l'achent KA-12 asasine a Boris Matveyev, o president de Rusia, que viendrá enta los Estaus Unius ta lo funeral d'o vicepresident d'Estaus Unius. Y dimpués afirma que l'achent KA-12 ye en realidat Evelyn Salt. Ordenan a suya detención, a la vegada que Orlov mata a dos achents y consigue fuyir. Evelyn se troba perseguida por os suyos antigos companyeros, a la vegada que preba desesperadament de contactar con Mike, su mariu, preocupada porque se troba en periglo la suya vida. Bien luego descubre que l'han secuestrau, a la vegada que se revela que sí, que ye una achent durmient rusa, y a la fin efectivament asasina a lo president ruso. Pero cuan Orlov asasina a Mike, Evelyn decide buscar venganza, encara que li ordenan dentrar en a Casa Blanca disvrazada como asistent d'un atro achent ruso disvrazau a la vegada como un oficial d'a Organización d'o Tractau de l'Atlantico Norte.

A cinta s'ambienta en a suya epoca actual (2010) y dos anyos antes, en 2008, en Corea d'o Norte, Corea d'o Sud y Rusia y en Nueva York (Nueva York) y Washington, DC en Estaus Unius. As suyas escenas se filmoron en Albany, Nueva York y White Plains (Nueva York) y Washington, DC en os Estaus Unius y Nizhny Novgorod (oblast de Nizhny Novgorod) en Rusia, amás d'en os Silvercup Studios East, situaus tamién en Nueva York.

Se tracta d'una cinta que ha recibiu cuantos premios y nominacions, en destacando una nominación a lo Premio Oscar a lo Millor Soniu en 2011 en a 83<sup>ena</sup> edición d'os Premios Oscar.

## Elenco

## Se veiga tamién
* Cine en 2010.
* Cintas de 2010.

## Referencias

## Vinclos externos

*  ''Salt'' en Internet Movie Database.